Document ID: 31986R3302

*****
ΚΑΝΟΝΙΣΜΟΣ (ΕΟΚ) αριθ. 3302/86 ΤΟΥ ΣΥΜΒΟΥΛΙΟΥ
της 27ης Οκτωβρίου 1986
για την αναστολή των εισαγωγών χρυσών νομισμάτων από τη Νοτιοαφρικανική Δημοκρατία
ΤΟ ΣΥΜΒΟΥΛΙΟ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,
Εκτιμώντας:
ότι η άρνηση της κυβέρνησης της Νοτιοαφρικανικής Δημοκρατίας να λάβει συγκεκριμένα μέτρα που οδηγούν στην κατάργηση φυλετικών διακρίσεων και η επιδείνωση της κατάστασης στη χώρα αυτή αποτέλεσαν αντικείμενο συζητήσεων στα πλαίσια της Ευρωπαϊκής Πολιτικής Συνεργασίας·
ότι οι συζητήσεις αυτές κατέληξαν ομόφωνα στην απόφαση για την αναστολή των εισαγωγών χρυσών νομισμάτων με καταγωγή την Νοτιαφρικανική Δημοκρατία·
ότι θεωρήθηκε αναγκαίο να ληφθούν μέτρα εφαρμοστέα σε όλα τα κράτη μέλη ενόψει της αναστολής αυτής·
ότι τα κράτη μέλη αποφάσισαν συνεπώς να εκδώσουν κανονισμό του Συμβουλίου δυνάμει της συνθήκη·
Έχοντας υπόψη:
τη συνθήκη για την ίδρυση της Ευρωπαϊκής Οικονομικής Κοινότητας,
την πρόταση της Επιτροπής,
ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
Άρθρο 1
Αναστέλλεται η θέση σε ελεύθερη κυκλοφορία στην Κοινότητα των krugerrands και όλων των άλλων χρυσών νομισμάτων καταγωγής Νοτιοαφρικανικής Δημοκρατίας, της κλάσης ex 72.01 του κοινού δασμολογίου.
Άρθρο 2
Ο κανονισμός αυτός δεν παρεμποδίζει τη θέση σε ελεύθερη κυκλοφορία χρυσών νομισμάτων καταγωγής Νοτιοαφρικανικής Δημοκρατίας τα οποία:
- έχουν κοπεί πριν από το 1961, ή
- συνοδεύονται από έγγραφα εισαγωγής που έχουν εκδοθεί πριν από την ημερομηνία έναρξης ισχύος του παρόντος κανονισμού και αναφέρουν τη Νοτιοαφρικανική Δημοκρατία ως χώρα καταγωγής, ή
- εισάγονται κατ' εφαρμογή συμβάσεων που έχουν συναφθεί πριν από την ημερομηνία αυτή, ή
- βρίσκονται κατά την ημερομηνία αυτή καθ' οδόν προς την Κοινότητα.
Άρθρο 3
Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.
Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
Λουξεμβούργο, 27 Οκτωβρίου 1986.

Labels: 2
3
18
1